|  |
| --- |
| Na temelju članka 17. Zakona o sustavu civilne zaštite (»Narodne novine«, broj 82/15, 118/18, 31/20 i 20/21), i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na \_\_\_\_ sjednici od \_\_\_\_ travnja 2025. godine, donosi |

**PLAN RAZVOJA SUSTAVA CIVILNE ZAŠTITE NA PODRUČJU**

**GRADA ŠIBENIKA ZA 2025. GODINU S FINANCIJSKIM UČINCIMA ZA TROGODIŠNJE RAZDOBLJE**

1. **UVOD**

Godišnji plan razvoja sustava civilne zaštite s financijskim učincima za trogodišnje razdoblje, predstavlja dokument za implementaciju ciljeva iz Smjernica za organizaciju sustava civilne zaštite koji se iz njih prenose kako bi se konkretizirale mjere i aktivnosti te utvrdila dinamika njihovog ostvarivanja.

Godišnjim planom razvoja sustava civilne zaštite utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje, odnosno do zaključenja razdoblja za koje su Smjernice usvojene.

1. **AKTIVNOSTI ZA RAZVOJ SUSTAVA CIVILNE ZAŠTITE NA PODRUČJU GRADA ŠIBENIKA U 2025. GODINI**

Grad Šibenik će, u skladu sa Smjernicama i Analizom stanja sustava civilne zaštite na području Grada Šibenika u 2025. godini, izvršiti slijedeće aktivnosti:

1. **Organizirati tematske sjednice stožera civilne zaštite radi izvršenja i provedbe zadaća koje proizlaze iz Programa aktivnosti u provedbi posebnih mjera zaštite od požara od interesa za Republike Hrvatske, za turističku sezonu i za nepovoljne vremenske uvjete.**

Nositelj izvršenja: Upravni odjel za gospodarstvo, poduzetništvo i razvoj, Stožer civilne zaštite Grada Šibenika,

Suradnici: JVP Šibenik, Vatrogasna zajednica Grada Šibenika, Ministarstvo unutarnjih poslova, Služba civilne zaštite Šibenik

Rok izvršenja: u zadanim rokovima u 2025. godini.

1. **Izvršiti osposobljavanje povjerenika i zamjenika povjerenika civilne zaštite te pripadnika postrojbi civilne zaštite opće namjene u suradnji sa Službom civilne zaštite Šibenik prema Programu osposobljavanja Ravnateljstva civilne zaštite.**

Nositelj izvršenja: Upravni odjel za gospodarstvo, poduzetništvo i razvoj, Stožer civilne zaštite Grada Šibenika,

Suradnici: Ministarstvo unutarnjih poslova, Služba civilne zaštite Šibenik,

Rok izvršenja: termini osposobljavanja u 2025. godini će se odrediti u dogovoru sa Službom civilne zaštite Šibenik.

1. **Izraditi i donijeti Plan vježbi civilne zaštite za 2025. godinu.**

Nositelj izvršenja: Gradonačelnik, Upravni odjel gospodarstvo poduzetništvo i razvoj

Rok izvršenja: u zadanim rokovima

1. **Sudjelovati u pripremi i realizaciji vježbi civilne zaštite**

Nositelj izvršenja: Gradonačelnik, Upravni odjel za gospodarstvo, poduzetništvo i razvoj

Suradnici: operativne snage sustava civilne zaštite Grada Šibenika, Ministarstvo unutarnjih poslova, Ravnateljstvo civilne zaštite - Služba civilne zaštite Šibenik, Osnovna škola Brodarica, Osnovna škola Juraj Dalmatinac,

Rok izvršenja: u zadanim rokovima u 2025. godini

1. **Izraditi Procjenu rizika od velikih nesreća i Plan djelovanja civilne zaštite.**

Nositelj izvršenja: Stručni izrađivač Alfa-Atest d.o.o. i Upravni odjel za gospodarstvo, poduzetništvo i razvoj

Suradnici: Ministarstvo unutarnjih poslova, Služba civilne zaštite Šibenik

Rok izvršenja: II. kvartal 2025. godine.

1. **Ažurirati podatke o pravnim osobama od interesa za sustav civilne zaštite Grada Šibenika temeljem Procjene rizika od velikih nesreća i Plana djelovanja civilne zaštite.**

Nositelj izvršenja: Upravni odjel za gospodarstvo, poduzetništvo i razvoj, Stožer civilne zaštite Grada Šibenika

Suradnici: Pravne osobe od interesa za sustav civilne zaštite

Rok izvršenja: kontinuirano tijekom 2025. godine.

1. **Ažurirati evidencije pripadnika operativnih snaga sustava civilne zaštite Grada Šibenika.**

Nositelj izvršenja: Upravni odjel za gospodarstvo, poduzetništvo i razvoj

Suradnici: pripadnici operativnih snaga sustava civilne zaštite

Rok izvršenja: kontinuirano tijekom 2025. godine.

1. **Izvršiti pregled skloništa**

Potrebno je izvršiti pregled skloništa, imenovati povjerenike za skloništa, voditi evidenciju i konstantno ažurirati podatke o uvjetima za sklanjanje ljudi, materijalnih i drugih dobara.

Nositelj izvršenja: Upravni odjel za gospodarenje gradskom imovinom, Upravni odjel za gospodarstvo, poduzetništvo i razvoj, Stožer civilne zaštite Grada Šibenika

Suradnici: ovlašteni konzultanti za poslove civilne zaštite

Rok izvršenja: kontinuirano tijekom 2025. godine

1. **Izraditi Analizu stanja sustava civilne zaštite i Godišnji plan razvoja sustava civilne zaštite s trogodišnjim financijskim učincima**.

Nositelj izvršenja: Gradonačelnik, Upravni odjel za poslove Gradonačelnika

Rok izvršenja: listopad 2025. godine.

1. **SREDSTVA PRORAČUNA GRADA ŠIBENIKA ZA RAZVOJ CIVILNE ZAŠTITE U 2025. GODINI:**

|  |  |  |  |
| --- | --- | --- | --- |
| **Naziv po pozicijama proračuna** | **Financijska sredstva € - EUR** | | |
| **2025.** | **2026.** | **2027.** |
| Sufinanciranje razvoja civilne | 70.000,00 | 70.000,00 | 70.000,00 |
| Tekuće donacije HGSS | 20.000,00 | 20.000,00 | 20.000,00 |
| Javna vatrogasna postrojba Grada Šibenika i DVD | 3.438.030,00 | 3.468.230,00 | 3.599.020,00 |
| Hrvatski crveni križ-Gradsko društvo Crvenog križa Šibenik | 126.000,00 | 126.000,00 | 126.000,00 |
| Novi Vatrogasni dom - Centar za klimatske promjene | 2.075.000,00 | 8.066.000,00 | 4.166.000,00 |
| Zeleni Šibenik dio sredstava- protupožarni putevi | 338.485,00 | 338.485,00 |  |
| **UKUPNO** | **5.995.515,00** | **12.016.715,00** | **7.909.020,00** |

1. **ZAVRŠNA ODREDBA**

„Plan razvoja sustava civilne zaštite na području Grada Šibenika za 2025. godinu s financijskim učincima za trogodišnje razdoblje“, objavit će se u „Službenom glasniku Grada Šibenika“.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

KLASA: 240-02/24-01/01

URBROJ:2182-1-10-25-\_\_

Šibenik, \_\_\_. travnja 2025. godine